
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 281  
                                                            din 21 decembrie 2023
privind aprobarea rectificării bugetului general al unității

administrativ - teritoriale pe anul 2023

            Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 40.615/14.12.2023 și la Consiliul Local Sighișoara cu nr. 40.792/14.12.2023, de referatul de aprobare, înregistrat cu nr. 40.612/14.12.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
Ținând cont de prevederile Legii nr. 368/2022, Legea bugetului de Stat pe anul 2023, cu modificările și completările ulterioare, precum și de cele ale Legii nr. 273/2006 privind finanțele publice locale, cu modificările și completările ulterioare;

Luând în considerare prevederile Ordonanței de Urgență a Guvernului nr. 90/2023 pentru aprobarea unor măsuri de reducere a cheltuielilor bugetare pe anul 2023 în vederea încadrării în ţinta de deficit bugetar asumată prin Programul de convergenţă, precum şi pentru modificarea şi completarea unor acte normative;
Având în vedere Decizia cu nr. 18.206/28.11.2023 a Șefului de administrație al Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adăugată pentru finanțarea învățământului particular și confesional acreditat pe anul 2023, partea destinată finanțării cheltuielilor cu salariile, sporurile, indemnizațiile și alte drepturi salariale în bani stabilite prin lege, precum și contribuțiile aferente acestora, conform anexei și care face parte integrantă din această decizie;

Având în vedere Decizia cu nr. 18.607/05.12.2023 a Șefului de administrație al Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării drepturilor copiilor/elevilor/tinerilor cu cerințe educaționale speciale integrați în învățământul de masă, potrivit prevederilor Hotărârii de Guvern nr. 564/2017, cu modificările și completările ulterioare, conform anexei și care face parte integrantă din această decizie;

Având în vedere Decizia cu nr. 18.823/05.12.2023 a Șefului de administrație al Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării drepturilor asistenților personali ai persoanelor cu handicap grav și a indemnizațiilor lunare acordate persoanelor cu handicap, pentru anul bugetar 2023, conform Anexei nr. 2 la această decizie și care face parte integrantă din aceasta;

Având în vedere Decizia cu nr. 19.657/19.12.2023 a Șefului de administrație al Administrației Județene a Finanțelor Publice Mureș, prin care se aprobă repartizarea pe unitățile administrativ - teritoriale din județul Mureș a sumelor defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor și municipiilor, partea destinată finanțării drepturilor asistenților personali ai persoanelor cu handicap grav sau a indemnizațiilor lunare acordate persoanelor cu handicap grav, pentru anul bugetar 2023, conform Anexei nr. 2 la această decizie și care face parte integrantă din aceasta;

Având în vedere Hotărârea Consiliului Județean Mureș cu nr. 226/19.12.2023 privind repartizarea pe unități administrativ - teritoriale a sumelor reprezentând impozit pe venit încasat suplimentar corespunzător cotei de 6% prevăzută la art. 6 alin. (1) lit. ”c” din Legea bugetului de Stat pe anul 2023, nr. 368/2022, cu modificările și completările ulterioare;
Având în vedere adresa cu nr. MSG_STZ – 21.374/19.12.2023 a Administrației Județene a Finanțelor Publice Mureș, înregistrată la Municipiul Sighișoara cu nr. 41.423/20.12.2023, prin care se comunică repartizarea în trimestrul IV al anului 2023 a sumelor defalcate din taxa pe valoare adăugată pentru echilibrarea bugetelor locale, pentru finanțarea gratuității acordate elevilor din învățământul preuniversitar acreditat/autorizat pentru transport local rutier, potrivit prevederilor art. XL din Ordonanța de Urgență a Guvernului nr. 168/2022 privind umele măsuri fiscal - bugetare, prorogarea unor termene, precum și pentru modificarea și completarea unor acte normative, cu modificările și completările ulterioare;

Văzând și prevederile art. 88 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate cu nr. 40.614/14.12.2023 al Biroului Buget, Contabilitate, Salarizare, prin care se propune și se justifică necesitatea rectificării bugetului general al unității administrativ - teritoriale pe anul 2023;

Având în vedere amendamentul formulat și prezentat în plenul şedinţei ordinare a Consiliului Local Sighişoara de către domnul consilier local și viceprimar Burghelea Bogdan - Ioan, amendament însuşit şi votat de toți membrii Consiliului Local Sighişoara;
Având în vedere avizele favorabile ale tuturor comisiilor pe domenii de specialitate;         
În baza art. 129 alin. (2) lit. “b”, alin. (4) lit. ”a”, alin. (14), art. 139 alin. (1), alin. (3) lit. “a“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                    H O T Ă R Ă Ş T E:

Art. 1. Se aprobă rectificarea bugetului general al unității administrativ - teritoriale pe anul 2023, conform anexei nr. 1, care face parte integrantă din prezenta hotărâre.

Art. 2. Se aprobă detalierea privind cheltuielile pe articole şi aliniate pentru capitolele de cheltuieli finanţate din toate bugetele.

Art. 3. Se aprobă utilizarea sumei de 5.796.000 lei din excedentul bugetului local al anului precedent pentru finanțarea cheltuielilor secțiunii de dezvoltare. 


Art. 4. Se aprobă rectificarea bugetului de venituri proprii și subvenții, conform anexei nr. 2, care face parte integrantă din prezenta hotărâre.

Art. 5. Se aprobă lista de investiţii, a bugetului de venituri proprii și subvenții, conform anexei nr. 3, care face parte integrantă din prezenta hotărâre.



Art. 6. Se aprobă utilizarea sumei de 1.164.000 lei din excedentul bugetului de venituri proprii și subvenții al anului precedent pentru finanțarea cheltuielilor secțiunii de dezvoltare.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare – Direcția Economică și serviciile de specialitate din cadrul Municipiului Sighișoara.

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

           Tűrk Michaela                     
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  2 ex. Biroul Buget, Contabilitate, Salarizare – Direcția Economică.
  8 ex.  
  B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 281/21.12.2023

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


